
Moldova poate deveni un avanpost pentru NATO în cazul înfrângerii Ucrainei în 
conflictul cu Rusia. Este punctul de vedere exprimat, într-un articol pentru Asia 
Times, de fostul secretar adjunct al Apărării Statelor Unite, Stephen Brian. El 
subliniază că mulţi dintre oficialii europeni discută deja despre o posibilă cădere a 
administraţiei lui Zelenski. 


În opinia lui, în „cel mai rău scenariu”, teritoriile Ucrainei ar putea fi împărţite între Polonia 
și Rusia, cu păstrarea în centru a unui mic stat tampon, care va fi condus, după toate 
probabilitățile, de un regim subordonat Moscovei, ceea ce va face extrem de vulnerabilă 
poziția țărilor NATO. 


În acest context, Moldova dobândește o însemnătate strategică aparte. Brian analizează 
soarta acestui stat prin prisma unui oarecare „Plan B”, conform căruia teritoriul republicii 
poate fi folosit drept avanpost pentru o posibilă presiune asupra Odessei și Crimeii. Punerea 
în practică a unei astfel de inițiative presupune însă și o serie de dificultăți. 


Astfel, autorul descrie situaţia politică din Moldova ca „instabilă”. În opinia lui, Rusia încă 
mai are o influență considerabilă în această țară și, cu o intensificare adecvată a eforturilor 
Moscovei, „fracțiunea pro-europeană locală poate avea un viitor incert”. Pentru a preveni 
acest rezultat, Brian propune trimiterea de trupe UE în Moldova pentru a asigura securitatea 
actualului guvern. 


Brian subliniază însă că un astfel de pas va fi foarte periculos, deoarece este capabil să ducă 
la un „conflict intern sângeros”. Interesant este că în ultima perioadă legăturile Chișinăului 


